Mitjançant el Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya, s'ha canviat la denominació del Departament de Benestar i Família per la de Departament d'Acció Social i Ciutadania, i s'ha modificat el marc competencial.
El Departament d'Acció Social i Ciutadania ha assumit noves competències en els àmbits següents: polítiques de dones, política de joventut i política de gais, lesbianes i transsexuals.
També cal considerar l'ampliació de competències en matèria d'immigració, així com una millor definició de les competències en matèria de serveis socials, amb l'aprovació de la Llei orgànica 6/2006, de 19 d'abril, de reforma de l'Estatut d'autonomia de Catalunya.
Tot això fa necessari redefinir l'estructura del Departament per tal d'adaptar-la a aquestes noves competències.
De conformitat amb el que s'ha exposat i atès el Decret 423/2006, de 28 de novembre, així com, el que disposa la Llei 13/1989, de 14 de desembre, d'organització, procediment i règim jurídic de l'Administració de la Generalitat, a proposta de la consellera d'Acció Social i Ciutadania i, d'acord amb el Govern,
Organització general del Departament d'Acció Social i Ciutadania
Estructura del Departament d'Acció Social i Ciutadania
1.1 El Departament d'Acció Social i Ciutadania, sota la direcció del/de la conseller/a, s'estructura en els òrgans següents:
b) La Secretaria d'Infància i Adolescència.
c) La Secretaria per a la Immigració.
d) La Secretaria de Polítiques Familiars i Drets de Ciutadania.
1.2 Són adscrites al Departament d'Acció Social i Ciutadania, en els termes que preveu aquest Decret:
a) L'Agència Catalana de la Joventut.
b) L'Institut Català de l'Acolliment i de l'Adopció.
c) L'Institut Català d'Assistència i Serveis Socials.
Unitats d'assistència i suport al/la titular del Departament
Unitats d'assistència i suport al/la conseller/a
2.1 La unitat d'assistència i suport al/la Conseller/a és el Gabinet del/de la Conseller/a, del qual depenen:
b) L'Oficina de Comunicació i Premsa.
2.2 el Gabinet del/de la Conseller/a i les unitats que en depenen es regulen per la seva normativa aplicable.
El/la secretari/ària general, com a segona autoritat del Departament, exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, les altres que li assigni la resta de la normativa vigent, i les que li encomani el conseller o consellera.
d) L'Oficina de Planificació i Avaluació Econòmica.
5.1 La Direcció de Serveis té les funcions previstes a l'article 1 del Decret 74/2006, d'11 d'abril, de reestructuració parcial de la Secretaria General del Departament de Benestar i Família.
5.2 Depenen de la Direcció de Serveis els òrgans següents:
a) La Subdirecció General de Gestió Econòmica, Contractació i Equipaments.
b) La Subdirecció General d'Organització i Recursos humans.
d) El Servei d'Inspecció i Registre.
5.3 Els òrgans i l'àrea enumerats mantenen les funcions i estructura que preveu el Decret 74/2006, d'11 d'abril.
5.4 Dins la Subdirecció General d'Organització i Recursos Humans es crea el Programa per l'organització i dimensionament de plantilles, amb una durada de 5 anys i amb les funcions següents:
a) Proposar i organitzar el sistema de mobilitat interadministrativa per a la cobertura de llocs de treball de serveis socials.
b) Elaborar propostes per a la protecció i seguretat dels treballadors dels serveis socials.
c) Elaborar propostes de cobertura de llocs de treball en supòsits de descentralització dels serveis socials.
d) Proposar mesures destinades a protegir la identitat del personal de la xarxa d'atenció pública de serveis socials.
5.5 Al front d'aquest programa hi haurà un responsable.
L'Assessoria Jurídica es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya que desplega la Llei 7/1996, de 5 de juliol, d'organització dels serveis jurídics de l'Administració de la Generalitat de Catalunya.
7.1 El Gabinet d'Estudis i Planificació passa a denominar-se Gabinet Tècnic i li corresponen les funcions següents:
a) Coordinar, sota la direcció de la persona titular de la Secretaria General, la planificació estratègica de les polítiques de serveis socials del Departament i entitats vinculades.
b) Fer propostes per la coordinació de les polítiques d'acció social i ciutadania.
c) Elaborar estudis que permetin formular les prioritats de la política en l'àmbit del benestar social.
d) Fer la previsió de necessitats i l'evolució de l'oferta de serveis, recursos i equipaments, com també la seva distribució territorial.
e) Elaborar propostes en relació amb la formació de personal qualificat de serveis socials, en coordinació amb el Servei de Recursos Humans quan vagi dirigit al personal del Departament.
f) Elaborar propostes tècniques per articular les directrius respecte a la cooperació i la col·laboració amb entitats públiques i privades en matèria d'assistència i serveis socials.
g) Confeccionar els documents necessaris per la elaboració dels instruments de planificació en l'àmbit dels serveis socials.
h) Fer el seguiment i anàlisi dels convenis de cooperació amb l'Estat.
i) Cooperar en la redacció dels escenaris pressupostaris.
j) Qualsevol altra funció que se li encomani des de la Secretaria General.
7.2 Del Gabinet Tècnic, assimilat orgànicament a subdirecció general, depenen la Secció de Programació i la Secció d'Estadística, amb les funcions previstes al Decret 192/1993, de 27 de juliol, així com el Programa d'Informació Social i el Programa d'Avaluació de necessitats socials.
7.3 El Programa d'Informació Social s'estableix amb una durada de 5 anys, i té les funcions següents:
a) Estudiar i elaborar propostes per un sistema d'informació en l'àmbit del serveis socials entre les administracions públiques i amb el sector privat.
b) Estudiar i elaborar propostes destinades a garantir la coordinació del sistema d'informació de serveis socials.
c) Estudiar i elaborar propostes de criteris comuns per garantir l'accés als serveis socials.
7.4 El Programa d'Avaluació de Necessitats Socials s'estableix amb una durada de 5 anys, i té les funcions següents:
a) Estudiar, elaborar i proposar el sistema d'avaluació de les necessitats socials de la població.
b) Estudiar, elaborar i proposar el sistema de detecció de necessitats socials emergents de la població.
c) Fer estudis i propostes per l'establiment de la Cartera de Serveis Socials, amb estudis de població i de quantificació de costos.
7.5 Al front de cadascun d'aquests programes hi haurà un responsable.
L'Oficina de Planificació i Avaluació Econòmica
L'Oficina de Planificació i Avaluació Econòmica es configura com un àrea funcional amb les funcions següents:
a) Elaborar estudis econòmics que permetin formular les prioritats de la política en l'àmbit de l'acció social.
b) Elaborar propostes tècnico-econòmiques per articular les directrius respecte a la cooperació i la col·laboració amb entitats públiques i privades en matèria d'assistència i serveis socials, i de l'acció social.
c) Confeccionar els documents necessaris per la elaboració dels instruments de planificació econòmica en l'àmbit dels serveis socials i de l'acció social.
9.1 Sota la direcció de la persona titular de la Secretaria General, els serveis territorials del Departament d'Acció Social i Ciutadania, assimilats orgànicament a subdireccions generals, exerceixen, en el seu àmbit territorial respectiu, les funcions següents:
a) Detectar i avaluar les necessitats i les demandes de prestacions socials de les persones i de les famílies, així com tenir coneixement dels recursos disponibles.
b) Informar i orientar les persones sobre les prestacions socials, econòmiques i de serveis així com dels drets que se'n puguin derivar.
c) Impulsar i coordinar els programes i actuacions departamentals en matèria d'immigració, famílies, drets de ciutadania, joventut, infància i adolescència, acolliment i polítiques de gènere i de lluita contra la violència de gènere.
d) Valorar l'estat de necessitat i gestionar l'atenció integral i continuada a les persones en el territori, d'acord amb les seves necessitats, i assignar les prestacions socials més adequades d'acord amb els recursos disponibles.
e) Participar en l'elaboració de l'avantprojecte de pressupostos del Departament i de les seves entitats vinculades i gestionar el pressupost de Delegació Territorial.
f) Informar i proposar convenis del Departament que afectin persones jurídiques del seu àmbit territorial.
g) Organitzar i fer la tramitació administrativa derivada de l'exercici de les seves funcions.
h) Tramitar els procediments de concessió o denegació de subvencions en els termes que estableixi la corresponent convocatòria pública.
i) Impulsar les actuacions dels òrgans territorials de participació previstos a l'ordenament vigent.
9.2 L'estructura territorial del Departament i l'estructura orgànica dels serveis territorials és la prevista al Decret 243/2005, de 8 de novembre.
10.1 La Secretaria d'Infància i Adolescència, amb rang orgànic de Secretaria General en els termes que preveu l'article 11 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, té les funcions següents:
a) Planificar les polítiques d'infància i adolescència i elaborar-ne les directrius en l'àmbit de competències del Departament.
b) Vetllar per l'efectivitat del dret dels infants i adolescents a tenir una família i fomentar els acolliments i les adopcions.
c) Vetllar per la realització de les iniciatives del Govern de la Generalitat de Catalunya, destinades a donar suport i protecció a la infància i a aquest efecte, vetllar per l'actuació coordinada dels diferents departaments de la Administració de la Generalitat de Catalunya i entitats vinculades.
d) Proposar l'elaboració de normatives en l'àmbit d'infància i adolescència i vetllar pel compliment de les disposicions vigents en aquesta matèria i també dels tractats i convenis internacionals, de les decisions adoptades per les institucions comunitàries europees i les del Consell d'Europa.
e) Potenciar les relacions de col·laboració amb l'administració local i els consorcis de serveis socials per tal de garantir i fomentar l'actuació coordinada i eficaç de les diferents accions programes i prestacions que es duguin a terme a Catalunya, destinades a protegir i donar suport a la infància adolescència.
f) Promoure programes d'orientació i integració social dels menors tutelats i extutelats i d'inserció sociolaboral.
g) Promoure sistemes de comunicació adients per garantir que les actuacions en matèria d'infància i adolescència siguin el mes eficients possibles per als ciutadans.
h) Donar suport als òrgans col·legiats adscrits a la secretaria i, en concret, promoure les actuacions per la implementació de les recomanacions de l'Observatori dels drets de la infància i canalitzar les propostes i informes que s'elaborin.
i) Exercir la vicepresidència primera de l'Observatori dels Drets de la Infància.
j) Totes aquelles funcions que li encomani la persona titular del departament en matèria d'infància i adolescència.
10.2 De la Secretaria d'Infància i Adolescència en depenen:
a) La Direcció General d'Atenció a la Infància i Adolescència, que té l'estructura i funcions establertes al Decret 243/2005, de 8 de novembre, de modificació parcial de l'estructura del Departament de Benestar i Família, sens perjudici del que s'estableix a l'apartat 1 d'aquest article.
b) L'Àrea de Suport al Joves tutelats i extutelats que té les funcions i estructura establertes al Decret 243/2005, de 8 de novembre, de modificació parcial de l'estructura del Departament de Benestar i Família.
10.3 L'Institut Català de l'Acolliment i de l'Adopció està adscrit al Departament d'Acció Social i Ciutadania a través de la Secretaria d'Infància i Adolescència.
11.1 L'Institut Català de l'Acolliment i de l'Adopció exerceix les funcions que té assignades per la Llei 13/1997, de 19 de novembre, que el va crear, i l'estructura establerta al Decret 77/1998, de 17 de març.
11.2 La persona titular de la direcció de l'Institut Català de l'Acolliment i de l'Adopció està subjecta a la direcció superior de la persona titular del Departament, sens perjudici de les funcions de coordinació i supervisió que corresponen al Consell Rector de l'Institut Català de l'Acolliment i de l'Adopció i a la Secretaria d'Infància i Adolescència.
12.1 La Secretaria per a la Immigració, amb rang orgànic de Secretaria General, en els termes que preveu l'article 11 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, té les funcions següents:
a) Proposar al Govern les directrius polítiques en matèria d'immigració.
b) Programar, proposar i avaluar les decisions en matèria de primer acolliment de les persones immigrades.
c) Programar, proposar i avaluar les decisions en matèria d'integració de les persones immigrades.
d) Coordinar la participació de la Generalitat en les decisions de l'Estat sobre immigració d'especial transcendència per a Catalunya, sens perjudici de les competències de la Comissió bilateral Estat-Generalitat.
e) Participar en la definició de les polítiques d'ocupació que afecten les persones immigrades, sens perjudici de la competència del Departament de Treball en aquesta matèria.
f) Coordinar l'acció interdepartamental en matèria d'immigració del Govern, sens perjudici de les competències atribuïdes als diferents departaments del Govern.
g) Proposar criteris sobre canalització de fluxos migratoris.
h) Informar sobre el compliment de l'ordenament vigent en les matèries que afecten la immigració.
i) Impulsar la coordinació en matèria d'immigració amb les altres administracions públiques de Catalunya i particularment, coordinar el suport de la Generalitat i de l'Estat a les administracions locals i les entitats en matèria d'immigració.
j) Impulsar i coordinar la Comissió Interdepartamental d'Immigració, en els termes establerts per la normativa vigent.
k) Impulsar i coordinar el Consell Assessor de la Immigració en els termes establerts per la normativa vigent.
l) Programar, proposar, executar, avaluar i controlar les decisions en matèria de suport a les migracions catalanes.
m) Programar, proposar, executar, avaluar i controlar les decisions en matèria de suport al retorn dels catalans emigrats i llurs descendents, així com del retorn voluntari de les persones immigrades als seus països d'origen.
12.2 La persona titular de la Secretaria per a la Immigració està subjecta a la direcció superior de la persona titular del Departament i depèn de la persona titular de la Secretaria General en totes aquelles funcions que no li han estat atribuïdes expressament.
13.1 La Secretaria de Polítiques Familiars i Drets de Ciutadania, amb rang orgànic de Secretaria General, en els termes que preveu l'article 11 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, té les funcions següents:
a) Elaborar les directrius i la programació d'actuacions en matèria de suport a les famílies, d'acord amb l'establert a la Llei 18/2003, de 4 de juliol, de suport a les famílies.
b) Dissenyar, executar i avaluar els programes i actuacions destinades a donar suport a les famílies en l'àmbit de les competències del Departament.
c) Promoure l'associacionisme de suport a l'àmbit familiar i el recolzament de les entitats creades amb aquesta finalitat.
d) Vetllar per la realització de les iniciatives del Govern de la Generalitat de Catalunya destinades a donar suport i protecció a les famílies i, a aquest efecte, vetllar per l'actuació coordinada i impulsar les actuacions dels diferents departaments de l'Administració de la Generalitat de Catalunya i entitats vinculades en l'àmbit familiar.
e) Impulsar la creació del Consell de Família, així com promoure les seves actuacions.
f) Impulsar, coordinar i fer el seguiment del Pla Estratègic de conciliació de la vida familiar, laboral i personal.
g) Vetllar per la realització de les iniciatives del Govern de la Generalitat de Catalunya destinades a donar suport i protecció a les famílies i, a aquest efecte vetllar, coordinar i impulsar les actuacions dels diferents departaments de l'Administració de la Generalitat i entitats vinculades en l'àmbit familiar.
h) Potenciar les relacions de col·laboració amb l'administració local per tal de garantir i fomentar l'actuació coordinada i eficaç de les diferents accions, programes i prestacions, que es duguin a terme a Catalunya, destinades a protegir i donar suport a les famílies.
i) Vetllar pel compliment de les disposicions vigents en matèria de suport a les famílies i també dels tractats i convenis internacionals, de les decisions adoptades per les institucions comunitàries europees i les del Consell d'Europa.
j) Dissenyar, coordinar, impulsar i fer el seguiment del Pla interdepartamental per a la no discriminació de les persones homosexuals i transsexuals.
k) Impulsar la creació del Consell Consultiu i de Participació d'entitats del col·lectiu Lesbià, Gai i Transsexual.
l) Impulsar i gestionar l'Oficina de la Gent Gran Activa.
m) Promoure el disseny, la creació i el desplegament d'un Pla interdepartamental de la Gent Gran Activa.
n) Coordinar i gestionar l'execució de les polítiques del Departament en matèria de lluita contra la violència masclista.
o) Coordinar totes les accions amb la Secretaria d'Infància i Adolescència, l'Institut Català de les Dones i amb la Secretaria de Joventut.
p) Donar suport tècnic als òrgans col·legiats adscrits a la Secretaria i, en concret, a la Comissió Interdepartamental de Suport a les Famílies i a l'Observatori Català de la Família, i canalitzar les propostes, els informes i les recomanacions que elaborin.
q) Preparar la proposta d'avantprojecte de pressupost en l'àmbit de la Secretaria.
r) Supervisar la gestió econòmica i comptable de la Secretaria.
s) Coordinar la preparació de les convocatòries de subvencions i de convenis en l'àmbit de la Secretaria.
t) Supervisar les previsions i la gestió d'infraestructures i dels mitjans materials i personals adscrits a la Secretaria.
u) Totes les altres que li atribueixin les disposicions vigents i les que li encomani la persona titular del Departament o la persona titular de la Secretaria General del departament.
13.2 Depenen de Secretaria de Polítiques Familiars i Drets de Ciutadania:
a) El Servei de Prestacions Econòmiques i Subvencions, amb l'estructura i funcions previstos al Decret 302/2006, de 18 de juliol.
c) El Programa de Gais, Lesbianes i Transsexuals, creat a l'Acord de govern de 28 de juny de 2005.
13.3 L'Oficina de la Gent Gran Activa es configura com un àrea funcional i li corresponen les funcions següents:
a) Elaborar i donar suport a les actuacions que duen a terme les persones grans.
b) Elaborar programes destinats a les persones grans.
c) Elaborar programes destinats a la preparació per a la jubilació.
d) Elaborar propostes per evitar discriminacions en l'àmbit laboral per a persones grans.
e) Elaborar programes destinats a l'adaptació als canvis socials i tecnològics de les persones grans.
f) Aquelles altres relacionades amb les anteriors així com les que li encomani la persona titular de la Secretaria de Polítiques Familiars i Drets de Ciutadania.
14.1 La Secretaria General de Joventut passa a denominar-se Secretaria de Joventut, i és l'òrgan de direcció, planificació, coordinació i execució de la política juvenil de la Generalitat, amb l'estructura prevista al Decret 239/2005, de 8 de novembre.
14.2 La Secretaria de Joventut, amb rang orgànic de Secretaria General en els termes que preveu l'article 11 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, té les funcions següents:
a) Elaborar i proposar al Govern les directrius sobre política juvenil.
b) Dissenyar, coordinar, impulsar i fer el seguiment del Pla nacional de la joventut.
c) Dissenyar, executar i avaluar els programes d'actuació del Departament en matèria de joventut, d'acord amb les directrius establertes al Pla nacional de la joventut i a la comissió interdepartamental de polítiques de joventut.
d) Coordinar i avaluar l'execució dels acords fruit de les relacions entre la Secretaria de Joventut, entitats i organismes catalans, de l'Estat i organismes de joventut d'altres comunitats autònomes en règim bilateral o multilateral en els diferents programes de joventut.
e) Coordinar, fer el seguiment i supervisar els programes i les actuacions dels diferents Departaments i organismes de la Generalitat en l'àmbit de la joventut, d'acord amb les directrius establertes al Pla nacional de la joventut i a la comissió interdepartamental de polítiques de joventut.
f) Supervisar, controlar i aprovar l'activitat de l'Agència Catalana de la Joventut establerta pel corresponent contracte programa.
g) Incorporar la perspectiva de gènere en el desenvolupament de les seves funcions i fer el seguiment i validació permanents de l'ús de la variant de gènere en els instruments i els indicadors utilitzats per a desenvolupar les polítiques, els projectes i els programes proposats.
h) Coordinar i supervisar directament el personal de suport adscrit i unitats adscrites.
i) Totes les altres que li atribueixen les disposicions vigents i les que li encomani la persona titular del Departament o la persona titular de la Secretaria General del Departament.
14.3 L'Agència Catalana de la Joventut està adscrita al Departament d'Acció Social i Ciutadania a través de la Secretaria de Joventut.
14.4 Es relacionen amb el Govern de la generalitat, a través de la Secretaria de Joventut, els òrgans següents:
a) El Consell Assessor de l'Observatori Català de la Joventut.
b) El Consell Assessor de Formació en l'Educació en el Lleure.
15.1 Corresponen a l'Institut Català de les Dones les finalitats previstes a la Llei 11/1989, de 10 de juliol així com les funcions següents:
b) Dissenyar, coordinar, impulsar i fer el seguiment del Pla d'Acció i Desenvolupament de les Polítiques de Dones.
c) Dissenyar, executar i avaluar els programes d'actuació del Departament en matèria de polítiques de dones, d'acord amb les directrius establertes al Pla d'Acció i Desenvolupament de les Polítiques de Dones.
d) Coordinar i avaluar l'execució dels acords fruit de les relacions entre aquest Institut Català de les Dones, entitats i organismes catalans, de l'Estat espanyol i organismes d'igualtat d'altres comunitats autònomes en règim bilateral o multilateral en els diferents programes d'igualtat d'oportunitats.
e) Coordinar, fer el seguiment i supervisar els programes i les actuacions dels diferents departaments i organismes de la Generalitat de Catalunya en l'àmbit de les polítiques de dones, d'acord amb les directrius establertes al Pla d'Acció i Desenvolupament de les Polítiques de Dones.
f) Totes les altres que li atribueixin les disposicions vigents i les que li encomani la persona titular del Departament o la persona titular de la Secretaria General del departament.
15.2 Es relacionen amb el Govern de la Generalitat, a través de l'Institut Català de les Dones, els òrgans següents:
a) La Comissió interdepartamental per a la igualtat d'oportunitats per a les dones.
c) La Comissió permanent interdisciplinària contra la violència de gènere.
16.1 Corresponen a l'Institut Català d'Assistència i Serveis Socials, les funcions següents:
a) Gestionar les prestacions socials de caràcter econòmic, tant les de la Generalitat com les provinents de la Seguretat Social.
b) Gestionar les activitats que determinin els plans d'actuació social i la proposta dels plans d'inversions en matèria d'assistència i serveis socials, d'acord amb els instruments de planificació aprovats pel Govern.
c) Gestionar els diversos programes subvencionables en matèria de serveis socials.
d) Gestionar les prestacions de serveis en matèria de serveis socials.
e) Gestionar les pensions no contributives de la Seguretat Social.
f) Impulsar el desplegament i la descentralització territorial que es derivin de les disposicions de caràcter general.
16.2 De l'Institut Català d'Assistència i Serveis Socials en depenen els òrgans següents:
a) La Subdirecció de Prestacions i Coordinació General.
b) La Subdirecció General d'Atenció a les Persones.
c) La Subdirecció General de Programació i Avaluació.
e) L'Àrea de Programes Sectorials.
Els òrgans dependents de l'Institut Català d'Assistència i Serveis Socials tenen l'estructura i funcions següents:
17.1 La Subdirecció de Prestacions i Coordinació General té les funcions següents:
a) Organitzar el pagament de les prestacions socials de caràcter econòmic i de la Seguretat Social.
b) Gestionar les contraprestacions econòmiques de les persones i famílies, quan correspongui.
c) Programar i organitzar el suport a la gestió.
d) Elaborar la justificació de les propostes normatives en matèria de serveis socials i foment.
e) Coordinar totes les subdireccions de l'Institut Català d'Assistència i Serveis Socials.
f) Totes les altres que li atribueixin les disposicions vigents i les que li encomani la persona titular de la Direcció General de l'Institut Català d'Assistència i Serveis Socials.
17.2 De la Subdirecció de Prestacions i Coordinació General en depèn:
a) El Servei de Suport a la Gestió, amb les funcions que li assigna el Decret 402/2000, de 27 de desembre.
b) El Servei de Prestacions, amb les funcions que li assigna el Decret 402/2000, de 27 de desembre.
17.3 La Subdirecció General de Gestió de Recursos té les funcions següents:
a) Dirigir, coordinar i avaluar l'actuació de les unitats que en depenen.
b) Gestionar els diferents models de provisió dels recursos socials, propis i aliens, així com el seguiment i l'avaluació d'aquests.
c) Gestionar les obligacions adquirides envers als proveïdors de serveis.
d) Dur a terme les actuacions per l'avaluació del grau de satisfacció de la persona i la idoneïtat i la qualitat dels recursos socials.
e) Coordinar les seves actuacions amb altres subdireccions, àrees i serveis de l'Institut Català d'Assistència i Serveis Socials, així com amb altres òrgans del departament, dins el seu àmbit d'actuació.
f) Facilitar a la Direcció General la informació necessària per la millora de la gestió, les propostes d'ordenació i l'avaluació en aquest àmbit.
g) Dirigir la gestió dels recursos propis.
h) Les funcions que li encomani la persona titular de la Direcció General de l'Institut Català d'Assistència i Serveis Socials.
17.4 De la Subdirecció General de Gestió de Recursos depèn el Servei de Recursos Aliens amb les funciones i l'estructura establertes al Decret 402/2000, de 27 de desembre.
17.5 La Subdirecció General de Programació i Avaluació manté les funciones i l'estructura establertes al Decret 402/2000, de 27 de desembre, sens perjudici de les funcions de coordinació en matèria de polítiques de serveis socials que correspon a la Secretaria General mitjançant el Gabinet Tècnic.
17.6 La Subdirecció General d'Atenció a les Persones i l'Àrea de Programes Sectorials mantenen les funciones i l'estructura establertes al Decret 402/2000, de 27 de desembre.
Els departaments d'on provenen els òrgans les unitats i les funcions que ha assumit el Departament d'Acció Social i Ciutadania, en aplicació del previst en el Decret 421/2006, de 28 de novembre, hauran de traspassar els mitjans personals i materials adscrits en el moment de l'entrada en vigor d'aquest Decret.
Aquesta disposició s'aplicarà de manera recíproca amb el Departament de Governació i Administracions Públiques perquè assumeixi les competències de la Direcció General d'Actuacions Comunitàries i Cíviques.
Es modifica l'apartat 4 de l'article 48 del Decret 284/1996, de 23 de juliol, de regulació del Sistema Català de Serveis Socials, que queda redactat de la manera següent:
"48.4 La persona titular de la Direcció de Serveis del departament competent és l'autoritat a qui correspon la resolució dels expedients sancionadors, llevat d'aquelles resolucions que comportin la imposició de sancions d'inhabilitació definitiva del director o del responsable del servei, de tancament temporal i total de l'establiment per un període igual o superior a 4 anys o de cancel·lació de l'autorització de l'operativitat social de l'entitat, les quals han de ser resoltes per la persona titular de la Secretaria General del departament competent."
Les persones que ocupen els llocs de treball de comandament dels òrgans modificats per aquest Decret, o les àrees funcionals modificades, seguiran exercint les seves funcions respectives mentre no s'adaptin els nomenaments o es proveeixin els llocs de treball d'acord amb l'estructura regulada.
Els funcionaris i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que s'adoptin les disposicions de desplegament i pressupostàries corresponents, d'acord amb la normativa vigent.
Queda expressament derogada qualsevol disposició de rang igual o inferior que contradigui o s'oposi a aquest Decret.
S'autoritza el conseller d'Economia i Finances per dictar les disposicions necessàries per al desplegament, l'eficàcia i execució del que disposa aquest Decret, i per efectuar les modificacions pressupostàries que se'n derivin.
Barcelona, 19 de desembre de 2006